cyanic-selkie/wikianc huggingface dataset:
Митко Јанчев
Животопис
Тој е сопственик и управител на ДПТУ Кожувчанка од Кавадарци, првата приватно стопанско друштво за производство на вода во Македонија. Функцијата управител ја презел на 23 годишна возраст, по ненадејната смрт на неговиот татко кој бил основач на стопанското друштво. Јанчев во своето 13 годишно раководење со компанијата вовел нови стандарди во раководењето, а компанијата го привлекла светски познатиот бренд Синалко од Германија.
Митко Јанчев бил претседател на иницијативниот одбор за изградба на соборната црква „Света Петка” во Кавадарци каде бил и дарител. Донирал и во образованието а една од поголемите проекти е донација за реконструкција на ОУ „Димката Ангелов-Габерот“ во Кавадарци и ја основал противпожарната служба во градот. .
Сопруг е на Веселка и татко на три деца.
Политички позиции
Победил на локалните избори во 2017 година, во вториот круг со освоени 52,65% од вкупните гласови и станал градоначалник на Општина Кавадарци. Бил потпретседател на ВМРО-ДПМНЕ, но бил разрешен од сите партиски функции на 22 октомври 2018.
На Локалните избори кои биле одржани на 17 октомври 2021 година, Јанчев како кандидат за градоначалник на Општина Кавадарци од редовите на ВМРО ДПМНЕ победил во првиот круг на гласање со освоени 72,35% од гласовите.
Останато
Во текот на раководењето на семејната фирма „Кожувчанка“ од страна на неговиот татко, Никола Јанчев, во август 2002 година, во текот на владеењето на ВМРО-ДПМНЕ (предводена од Љупчо Георгиевски) било утврдено дека при контрола на квалитет на 19 минерални води утврдено е дека минералната вода Кожувчанка содржи арсен. Во тој период „Утрински весник“ пренесува информација од Никола Јанчев во која се вели „...до сега имало повеќе закани за да го напуши производството на минералната вода или во изворот ќе биде истурена минерална вода.“ Подоцна сопствениците тврдат дека во фабриката инсталираат уред за отстранување на арсенот.
Николо Фаџоли
Николо Фаџоли (роден на година, во Пјаченца) — италијански фудбалер, играч од средниот ред на Јувентус и на италијанската репрезентација.
Почетоците, Јувентус У23 и дебито за првиот тим на Јувентус
Израснат во младинските тимови на прво и на  потоа, во 2015 година се приклучил на младинската академија на. Своето професионално деби го направил на 26 август 2018 година со Јувентус У23, вториот тим на црно-белите, во ремито 2-2 со во Купот на Италија Серија Ц; последователно на 24 септември го направил своето деби во Серија Ц, во поразот со 4-0 на гостувањето кај Карарезе. Во текот на сезоната, тој останал во Примавера тимот на Јувантус и само повремено се приклучувал на тимот до 23 години, без да има дополнителни настапи за истиот: згора на тоа, во април 2019 година бил принуден привремено да престане да игра за да ја поправи сликата со доброќудната срцева аритмија.
Тој формално останува во редовите на Примавера и за сезоната 2019-2020, во која сепак ја зголемува својата минутажа со вториот тим особено во победничкиот пат во Купот на Италија Серија Ц, играјќи меѓу другото и како стартер во финалето во Чезена против. Следната сезона, тој бил трајно промовиран во тимот до 23 години: на 1 ноември 2020 година, го постигнал својот прв професионален гол, оној за конечни 1-1 во натпреварот од првенство против.
Во меѓувреме, во летото 2018 година, тој бил повикан за првпат да биде дел од првиот тим на Јувентус, иако неофицијално по повод предсезонските подготовки. На 27 јануари 2019, го добил првиот повик за некој официјален натпревар на првиот тим на Јувентус од тренерот Масимилијано Алегри, во пресрет на гостувањето кај во Серија А. Со зголемена зачестеност на повици во текот на сезоната 2020-2021, точно две години подоцна од својот прв повик во првиот тим, на 27 јануари 2021, тој го направил своето официјално деби за Јувентус под водството на тренерот Андреја Пирло, излегувајќи на теренот како стартер во победата со 4-0 над во Купот на Италија; последователно на 22 февруари го направил своето деби во првенството, заменувајќи го Родриго Бентанкур во текот на второто полувреме од победата со 3-0 на домашен терен против. На крајот од сезоната, тој можел да се пофали со успеси во Купот на Италија и Суперкупот на Италија.
Позајмицата во Кремонезе
На 31 август 2021, тој се вратил во во Серија Б, на позајмица од Јувентус до крајот на сезоната. Дебитирал во втората италијанска лига на 12 септември во победата со 2-0 на домашен терен над, влегувајќи од клупата за резерви на местото на Паоло Бартоломеи во 55-тата минута. Својот прв гол за григиоросите го постигнал веќе во вториот настап, само седум дена подоцна од своето деби, погодувајќи ја мрежата на својот поранешен соиграч Џанлујџи Буфон по само три минути игра во победата со 2-1 на гостувањето кај. На 2 октомври 2021, тој асистирал за голот на Лука Ѕанимакија во победата со 2-0 над Тернана, а во следното коло бил одново стрелец во ремито 1-1 на гости против. Во сезоната 2021-2022, Фаџоли бил основна фигура во формацијата на тренерот Фабио Пекија со 33 настапи и 3 гола за Кремонезе, давајќи огромен придонес за промоцијата на клубот во Серија А за првпат после 26 години.
Враќање во Јувентус
Во летото 2022 година, тој се вратил во Јувентус, овојпат трајно промовиран во редовите на првиот тим. Со скромна минутажа на почетокот од сезона, првиот настап за Јувентус во сезоната го имал на 3 сепрември против, влегувајќи како замена во последните минути на местото на Леандро Паредес. На 14 септември, дебитирал во Лигата на шампионите, во поразот со 1-2 на домашен терен од. На 29 октомври, како резултат на кризата со повредени играчи во Јувентус, Фаџоли добил шанса да игра цело второ полувреме во натпреварот на гостувањето кај ; во истиот тој натпревар го постигнал својот прв гол за Јувентус со прекрасен пласиран удар од косо, за победа на бјанконерите од 1-0. На 6 ноември, тој го постигнал вториот гол за Јуве во победата со 2-0 над во Дербито на Италија.
Репрезентативна кариера
По настапите за неколку младински репрезентации на Италија, на 23 септември 2021 година, тој го направил своето деби за селекцијата до 21 година, влегувајќи во последниот четврт-час на местото на Николо Ровела во натпреварот против врсниците од Луксембург во квалификациите за Европското првенство 2023.
На 16 ноември 2022, неколку дена подоцна откако го добил својот прв повик во сениорската репрезентација од селекторот Роберто Манчини, Фаџоли го направил своето деби за аѕурите во пријателски натпревар против Албанија.
Клупска статистика
Статистиката е ажурирана на 13 ноември 2022.
ПУ „Кочо Рацин“ - Туралево
Основно училиште „Кочо Рацин“ (официјално: Подрачно основно општинско училиште „Кочо Рацин“ - Туралево; скратено: ПООУ „Кочо Рацин“) — подрачно основно училиште во селото Туралево, претставува единка на училиштето истоименото училиште од градот Кратово.
Местоположба
Објектот на училиштето се наоѓа во самото село Туралево, сместено на самиот влез во селото.
Настава
Во училиштето се изведува настава од прво до петто одделение и наставата се изведува единствено на македонски наставен јазик.
Драма
Драма е посебна форма на фикција наменета за изведување. Поимот доаѓа од грчки збор што значи „дејствие“ (Старогрчки:, драма), кој пак е изведен од глаголот „прави“ (Старогрчки: , дран).
Особености
Драмата е во тесна врска со театарот, односно се изведува на сцена пред публика, што подразбира продукциска соработка и колективен облик на прием. Како книжевно дело, драмата е наменета за сценска изведба. Структурата на текстот е дијалошка што воедно значи дека огласувањето на ликовите не е проследено со раскажување, односно, од некое стојалиште на раскажувачот. Драмата прикажува, а не раскажува. Кон текстот на дијалог се јавуваат дидаскалиите или понатамошниот текст со кој авторот најчесто дава упатства за тоа како треба сценски да изгледа изведбата на дијалогот.
Користењето на поимот „драма“ за именување на одреден вид на претстава датира од XIX век. Во овој поглед „драма“ се однесува на претстава која не е ниту комедија ниту трагедија, како на пример, Тереза Ракен (1873) на Емил Зола или Чеховата Иванов (1887). Поради ова филмската и телевизиската индустрија, како и филмските науки го имаат присвоено поимот „драма“ како жанр во нивното поле. „Радио драма“ пак е посебен драмски вид кој е напишан посебно за емитување на радио, наменет за слушање, а не за гледање.
Двете маски поврзани со драмата ја претставуваат традиционалната видовна разлика помеѓу комедијата и трагедијата. Тие се симболи на старогрчките музи, Талија и Мелпомена. Талија е музата на комедијата (насмеаното лице), додека Мелпомена е музата на трагедијата (тажното лице). Иако се смета како дел од самата поетика, самиот драмски род е во контраст со епиката и лириката уште од Аристотеловата Поетика (околу 335 пред н.е.)—најраното дело на драмската теорија.
Космос-77
Космос-77 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 3 август 1965 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4730 килограми. Космос-77 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,2 минути, додека аголот на наклонетост на орбиталната рамнина во однос на рамнината на екваторот изнесувала 51,8°. Најголемото растојание од Земјата го достигнал на 278 км, а најмалото на 199.
Оруч Рејс
Оруч Рејс ( عروج ريس   ; Aruj    ; c.  1474 – 1518) бил Османслиски морнар, кој станал бег на Алжир, беглербег на Западен Медитеран и адмирал на Османлиското Царство, постариот брат на познатиот Хајредин Барбароса, се родил на островот Мидили (денешен Лезбос) и загинал во борба против Шпанците кај Тлемсен во Османлиски Алжир
Станал познат како Баба Оруч откако транспортирал голем број на Морискоси, муслимани и еврејски бегалци од Шпанија до Северна Африка; во Европа го нарекувале Барбароса (што значи Црвенобрадест на Италијански)
Наталија Наришкина
Наталија Кириловна Наришкина (рускиː Ната́лья Кири́лловна Нары́шкина; 1 септември 1651 година - 4 февруари 1694 година) била Царица на Русија од 1671 – 1676 година како втора сопруга на царот Алексеј I Романов и регент на Русија како мајка на царот Петар I од Русија (Петар Велики) во 1682 година.
Лотуко митологија
Лотуко се нилотска етничка група кои себеси се нарекуваат Отухо и традиционално се населени во Источна Екваторија држава на Јужен Судан. Нивното население брои помеѓу 500.000 до 700.000. Тие зборуваат на јазикот отухо.
Наталија Наришкина
Живот
Потекнувајќи од руско благородно семејство со татарско потекло,  ќерка на Кирил Полуектович Наришкин (1623–1691), и сопруга Ана Леонтјевна Леонтјева (р. 1706 година, ќерка на Леонти Димитријевич Леонтјев и сопругата Праскоја Ивановна Рајевскаја, која почина во 1641 година), таа била воспитана во куќата на големиот западно-приклонет болјар Артамон Матвејев. Таа доби послободно и позападно воспитание од повеќето Русинки од тоа време.
Лотуко митологија
Социјален контекст
Отухо на север се граничат со Пари, на запад со Бари, на југ со Ачоли и Мади и на исток со Дидида и Боја. Во нивниот регион е планината Имотонг, највисоката планина во Јужен Судан со надморска височина од 10.453 стапки над нивото на морето. Поделен е на 5 главни подрегиони: Имамонг, Долината, Донготоло, Лопит и Големите рамнини. Тие чуваат големи стада говеда, овци и кози и ова го надополнуваат со земјоделство, лов и риболов. Вклучени се и во земјоделството а нивните главни култури се сорго, сусам и пченка во рамнините, слатки компири и тутун на ридовите.
Наталија Наришкина
Царица
Алексис и Наталија имале среќен брак, поминувајќи многу време заедно во разни палати и вили околу Москва. Првото дете на двојката, идниот император Петар Велики, се родил во мај 1672 година, по што следеле ќерките Наталија и Теодора. Во тоа време било обичај сојузникот на царот да одржува низок клучен начин на живот, одложувајќи му го на сопругот за сите работи и извршувајќи работа во домаќинството. Наталија, воспитана во либерално западно инспирирано домаќинство, негодувала за тоа и успеа постепено да стекнува повеќе слободи во текот на целото време како царица, како што е дозволено да се вози во отворен кочија и да се појавува во црква без превез. Таа обожувала да танцува и посетуваше дипломатски настани, исто така, станала првата жена што посетила театарска претстава.
Таа останала вдовица во 1676 година; синот од претходниот брак на царот се искачил на престолот како Феодор III. Феодор и братот Иван се однесувале со својата маќеа со наклонетост, секогаш повикувајќи се на неа како „мама“.
Лотуко митологија
Социјален контекст
Мурле извршиле напади на Отохо, Лопит и други племиња во околината, киднапирајќи ги нивните деца.
Наталија Наришкина
Регент
Кога Феодор починала во 1682 година, нејзиниот 10-годишен син станал цар. Таа станала регент, со нејзиниот негувател татко Артамон Матвеев како советник, кој бил повикан од егзил. Сепак, за време на бунтот на Штрелтси на 15 мај 1682 година, двајца нејзини браќа и Матвејев биле убиени, а нејзиниот биолошки татко Кирил Наришкин бил принуден да стане монах во манастир. Постарата сестра на Феодор, Софија Алексеевна, ја заменила како регент.
Лотуко митологија
Религија
Лотуко нема традиции со надворешно потекло. Нивниот оригинален дом, според традицијата, бил Илиу во близина на јужниот крај на планините Лопит. Недостатокот на вода ги донел Лотуко кон Иматари и во близина на Логурун, каде со нив владеел поглавицата наречен Нгаламитико. Кога Нагаламитико остарел, луѓето посакале него да го замени син му Логурак. Логурак ги замолил да почекаат додека да умре, но тие одбиле настојувајќи да се повлече - бунт од помладата генерација. Затоа, тој го испратил „своето куче“ со порака до поглавицата на Акара, повикувајќи го да го уништи Иматари. Акара дошле со огромна војска веднаш по неговата смрт, го уништиле Иматари и направиле масакр меѓу луѓето Лотука. Преживеаните побегнале во различни насоки и се населиле повеќе или помалку на местата што сега ги зафаќаат помеѓу планините Лопит и Донгононо, Торит, источниот брег Екваторија. Историјата на Лотука е онаа на внатрешно војување меѓу нејзините различни кланови.
Наталија Наришкина
Регентност на Софија
Со Софија како регент за синот на Наталија и нејзиниот полубрат Питер, кој бил ко-цар со Иван, Наталија живеела во релативна сиромаштија, добивајќи финансиска поддршка од Патријархот или други во Православната црква. Наталија своето време го поминала главно во летната палата на Алексис во Преображенско, околу 5 години км од Москва, заедно со Петар.
Лотуко митологија
Религија
Нивната примарна религија е етничка религија заснована на природата и предците што се обожаваат, длабоко вкоренети во нивниот етнички идентитет; претворањето во друга религија во основа е еднакво на културната асимилација.
Наталија Наришкина
Правило на Петар
Во август 1689 година, Петар ја симнала Софија и тој и неговиот полубрат Иван продолжиле да бидат ко-цареви. Наталија се вратила како номинален лидер во судот. Нејзиниот брат, Лев Наришкин, бил назначен за министер за надворешни работи и де факто премиер.
Лотуко митологија
Ајок
Главниот бог на Отухо се нарекува Ајок; тој генерално се смета за љубезен и добронамерен, но може да се налути. Во Отухо митологијата, тој еднаш одговорил на молитвата на жената за воскресение на нејзиниот син. Нејзиниот сопруг се налутил и повторно го убил детето. Ајок се налутил од неговите постапки и се заколнал никогаш повеќе да не воскресне ниту еден Отухо, и на тој начин, се вели дека смртта станала постојана.
Наталија Наришкина
Правило на Петар
Кога починал патријархот Јоаким во 1690 година, Петар сакал да го назначи за нов патријарх Марселус, епископ од Псков, кој патувал во странство и зборувал повеќе јазици. Сепак, Наталија ја предводела конзервативната фракција во судот да го номинира конзервативниот Адријан, епископ од Казан, за претседател на Руската православна црква.
Лотуко митологија
Духовност и верувања
Магионичарите Ибвони или Нијвони се наоѓаат во секое село и се однесуваат како обични луѓе.
Космос-76
Космос-76 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Капустин Јар, СССР на 23 јули 1965 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 325 килограми. Космос-76 бил сателит наменет за воено и научно истражување.
Копек
Копек (рускиː копейка, копійка, капейка) е или била паричка или валутна единица на голем број земји во Источна Европа, тесно поврзана со економијата на Русија. Обично тоа е најмалата деноминација во системот на валути. Првично, копекот бил валутна единица на Царска Русија, а потоа и на Советскиот Сојуз (како советска рублја). година таа е валутна единица на Русија, Белорусија и Украина. Рускиот копек се користи и во два региона на Грузија, делумно признатите држави (вклучително и од Русија) Абхазија и Јужна Осетија. Во минатото, неколку други земји под влијание на Русија и Советскиот Сојуз имаа валутни единици кои исто така биле именувани како копекси. Од зборот „копек“ доаѓа името на паричката на Азербејџан - капик, ( qəpik, 1⁄100 манат). 100 копекси = 1 руба или 1 украинска гривна.
Космос-76
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,0 минути, додека аголот на наклонетост на орбиталната рамнина во однос на рамнината на екваторот изнесувала 48,7°. Најголемото растојание од Земјата го достигнал на 499 км, а најмалото на 255.
Копек
Ниту еден копек во моментов не е официјално поделен, иако претходно биле ковани Денга (½ копек) и Полушка (½ Денга, со тоа ¼ Копек).
Потекло
Зборот копек (во копейка, kopeyka ) е деминутивна форма на рускиот kop'yo (копьё) - копје . На првите копечки монети, ковани во Новгород и Псков од околу 1534 година наваму, се гледа коњаник со копје. Од 1540-тите години наваму, коњаникот носи круна, и несомнено, намерата била да се претставува Иван IV, кој беше Голем кнез на цела Русија до 1547 година и цар потоа. Следните ковања на монетата, почнувајќи од 18 век, Свети Ѓеорѓи наместо мечка убива змија.
Скриптирање на опслужувачка страна
Вовед
Во "старите" времиња оваа технологија била исклучиво применувана во комбинација со C програмирањето, Perl скрипти и шел скрипти користејќи се со техниката Common Gateway Interface (CGI). Овие скрипти се извршуваат од страна на оперативниот систем. Кодирањето / програмирањето, се изведува на класичен начин согласно програмската спецификација за дадениот програмски јазик, а резултатите едноставно се испорачуваат на опслужувачот кој понатаму ги доставува до веб клиентот. Денес, покрај гореспоменатите техники, исто така се користат и ASP и PHP, кои директно се извршуваат од страна на опслужувачот или од страна на одредени модули (т.е. mod perl или mod php). Двата начина на скриптирање (т.е. CGI или директно извршување) можат да се исползуваат за создавање на комплексни мрежни места. Препорачливо е да се користи техниката на директно извршување бидејќи вообичаено оваа техника резултира со побрз одзив бидејќи нема постојано повикување на соодветниот интерпретер.
Динамичките мрежни места понекогаш се опслужувани од специјално дизајниран веб апликациски опслужувач, како што е на пример Python "Base HTTP Server" библиотеката.
Технологии за скриптирање на опслужувачка страна
Било кој програмски јазик може да создаде мрежно место со помош на CGI техниката. Во продолжение ќе бидат набројани технологии кои главно се дизајнирани за скриптирање на опслужувачка страна, вообичаено со вгнездување на инструкциите директно во шаблонизираните мрежни места.
Создавање на динамички мрежни места
Создавањето на динамични мрежни места на страната на опслужувачот е една од главните примени на јазиците за скриптирањето на опслужувачка страна.
Како алтернатива на оваа техника се користи уште и системот на веб шаблони во таканаречена MVC рамка. Било кој "не веб специфичен" програмски јазик може да се користи за управување со веб шаблоните.
Љубен Најденов
Љубен Најденов (роден на година во  - починал на  година во ) — македонски архитект.
Животопис
Љубен Најденов дипломирал на Архитектонскиот отсек на Техничкиот факултет во Скопје во 1954 година. Магистрирал на Универзитетот во Беркли, САД во 1965 година. Бил редовен професор на Архитектонскиот отсек. Освен со педагошка и публицистичка дејност се занимавал и со архитектонско проектирање. Учествувал на повеќе анонимни архитектонски конкурси. Неговиот опус е богат и разновиден, а најзначајни се: хотелот „Ривиера“ во Охрид (1959); Стоковната куќа во Охрид (1961); Домот на културата во Делчево (1971); хотелот „Дрим“ во Струга (1970); Клиниката за кардиологија во Скопје (1978). Објавил повеќе трудови што ја третираат проблематиката од областа на училишните објекти.
Раул Руидијас
Раул Марио Руидијас Миситич (роден на 25 јули 1990, во Вилја Марија дел Триунфо) — перуански фудбалер, напаѓач на Сиетл Саундерс и на перуанската репрезентација.
Животопис
Неговата мајка Татјана е од хрватско потекло и се презивала Миситич (на хрватски Миситиќ). Тој има помлад брат, Жамир, кој исто така е фудбалер.
Университарио
Руидијас израснал во Лима, во областа Вилја Марија дел Триунфо и ги направил своите први фудбалски чекори во екипата на Университарио де Депортес на возраст од осум години. Во оваа екипа напредувал низ сите младински категории се дури не стигнал до првиот тим и потпишал професионален договор, а веднаш потоа во јануари 2008 година тој бил позајмен на У Америка Кочауајко - клуб филијала на Университарио - каде тренер му бил Ектор "Тито" Чумпитас, поранешен легендарен фудбалер на перуанската репрезентација. Својот прв професионален гол го постигнал на 10 август во натпревар против Ихос де Асовинкос. Со доаѓањето во клубот на Хорхе Агапо Гонсалес, тој бил преместен на позицијата централен напаѓач. Откако постигнал три гола и импресионирал со својте игри, тренерот Хуан Рејносо го повикал во првиот тим. Своето официјално деби во Примера Дивисион го имал на 4 октомври 2009 година, во победата на Университарио над Тотал Чалако со 2-1, на возраст од 19 години. Неговиот прв професионален гол во Примера Дивисион дошол на 24 октомври во победата на Университарио со 3-1 над Мелгар. Тој ја завршил сезоната со 3 постигнати гола во 7 натпревари во перуанското првенство и ја освоил својата прва национална титула со Университарио.
Сезоната 2011 била една од најлошите за Университарио откако тие загубиле многу бодови, па дури морале да се борат и за избегнување на испаѓање. И покрај добриот состав, клубот завршил само на 14-тото место (трети оддоздола) во Торнео Десентралисадо 2011, а Руидијас постигнал 3 гола во 22 натпревари. Университарио стигнал до четвртфиналето на Копа Судамерикана, во кое тие биле елиминирани од Васко де Гама од Бразил со вкупен резултат 5-4. Руидијас бил најдобар стрелец на "У" во ова натпреварување со четири гола во шест натпревари.
Универсидад де Чиле и Коритиба
Во јануари 2012 година, Руидијас бил понуден на хрватскиот Динамо Загреб и на чилеанскиот Универсидад де Чиле, потпишувајќи договор со вториот клуб. Трансферот бил официјализиран на 20 јануари 2012 година, кога тој потпишал договор за шест месеци со што започнало неговото прво искуство во странство. Дебитирал за Универсидад де Чиле во Апертура турнирот од Примера Дивисион против Ла Серена, во кој имал деби од соништата постигнувајќи го првиот гол, асистирајќи за вториот и изборил пенал од кој бил постигнат третиот гол. Натпреварот завршил 3-1 за сините. Во неговиот втор натпревар против Депортес Икике, тој исто така постигнал гол, меѓутоа, натпреварот бил прекинат во 52-рата минута поради фрлање на пиротехнички средства на теренот. Во неговиот трет натпревар, влегол во игра на полувремето и го постигнал последниот гол за Универсидад, во победата со 3-1 на гостувањето кај Палестино. Во четвртиот натпревар, повторно се појавил на теренот од клупата за резерви на почетокот од второто полувреме, и му помагнал на својот клуб да го победи Кобресал со 4-1, постигнувајќи гол после само 6 минути од влегувањето во игра за моментален резултат 2-1 со што стигнал до бројката од 4 гола во 4 настапи (по еден во сите 4 натпревари) за својот нов клуб. На 1 април 2012, за првпат во својата клупска кариера постигнал два гола на еден натпревар, во победата со 2-0 на домашен терен над Ренџерс Талка.
Сезоната ја завршил со 15 настапи и 8 гола во првенството со кој му помогнал на Универсидад де Чиле да ја освои титулата во Торнео Апертура 2012. Тој исто така бил најдобар стрелец на клубот во лигата со 8 гола колку што постигнал и Анхело Енрикес. Руидијас одиграл и девет натпревари во Копа Либертадорес на кој не успеал да се впише во списокот на стреците, а чилеанскиот клуб стигнал до полуфиналето во кое биле елиминирани од Бока Хуниор. На 15 јули 2012, Руидијас и Универсидад де Чиле се договориле да ја раскинат соработката.
На 16 август 2012, Руидијас и се приклучил на бразилската екипа Коритиба, за која дебитирал на 8 септември 2012 во победата со 3-0 на домашен терен над Фламенго. Сепак, тој одиграл само осум натпревари (сите од клупата за резерви) за клубот во бразилското првенство во 2012 година, акумулирајќи уште 4 натпревари натпревари во Првенството Паранаенсе, без да постигне ниту еден гол за клубот.
Враќање во Университарио и Мелгар
Година и половина по заминувањето од клубот, Руидијас се вратил во Университарио де Депортес на заем за една година од Коритиба. Својот прв натревар по враќањето во Университарио го одиграл на 1 април 2013, во победата на домашен терен со 4-0 над Леон де Уануко. Својот прв погодок го постигнал во победата со 3-0 над Мелгар. На 25 август 2013, Руидијас постигнал 4 гола во победата со 5-1 над Хосе Галвес. Сезоната 2013 ја завршил како најдобар стрелец во перуанската Примера Дивисион со 21 постигнат гол, колку што постигнал и Виктор Росел од Унион Комерсио. Неговите голови биле од голема важност за клубот кој станал шампион на земјата по 26-ти пат во клупската историја, откако во финалето го победиле Реал Гарсиласо на пенали во третиот натпревар; Руидијас бил прецизен изведувач за својот тим во петтата серија.
Во 2015 година, откако Кортиба и Университарио не успеале да се договорат за негов постојан трансфер, тој се преселил во Мелгар, каде дошол на барање на тренерот Хуан Рејносо и потпишал договорот со клубот од Арекипа на 6 месеци. Неговото потпишување за Мелгар предизвикало многу контроверзии, бидејќи тој еднаш претходно веќе рекол дека во Перу може да игра само за Университарио.
Во 2016 година тој решил да остане во "У" и ја одбил понудата од тајландскиот клуб Бурирам Јунајтед. Својот прв гол во новата сезона го постигнал на 12 февруари 2016, во ремито 2-2 на домашен терен против Хуан Аурич. На 8 мај 2016, Руидијас постигнал хет-трик во победата со 3-1 над УТК. Својот последен натпревар за Университарио го одиграл на 15 мај 2016, во поразот со 2-0 од Ајакучо, во кој промашил пенал. Првенството Апертура го завршил со 10 гола во само 9 настапи (поради настапи за репрезентацијата и повреди), со што бил втор најдобар стрелец во првенството. Неговите голови му помогнале на Университарио да заврши како шампион во Апертура со цели 9 бода повеќе пред второ и третопласираниот тим.
Морелија
Откако го завршил учеството на Копа Америка Сентенарио со својата репрезентација, Руидијас потпишал за мексиканскиот клуб Монаркас Морелија на заем до крајот на сезоната за објавена сума од 105,000 евра. Тој бил претставен во Морелија пред медиумите на 1 јули 2016 и го зел дресот со број 9. Своето деби во мексиканското првенство го направил на 15 јули 2016 заменувајќи го Диего Валдес во поразот со 2–0 од Тихуана. Следната недела, во првиот натпревар на Морелија на домашен терен, Руидијас го постигнал својот прв гол за клубот во ремито 2–2 против Керетаро. На 1 август 2016, тој постигнал хет-трик во гостинската победа со 4–2 над Сантос Лагуна. Руидијас ја завршил сезоната со 11 постигнати гола со кој бил најдобар стрелец за сезоната заедно со Дајро Морено од Тихуана.
Пред првиот натпревар на Морелија на домашен терен од Клаусура 2017 против Тихуана, Руидијас бил награден со доделување на комеморативна плакета на Стадионот Морелос поради тоа што во претходното првенство станал првиот најдобар стрелец во историјата на клубот во најсилната мексиканска лига. Руидијас подоцна го постигнал вториот гол за својот тим во натпреварот, а Морелија победила со 2–0. По истиот тој натпревар, било објавено дека Морелија потпишала перманентен договор со Руидијас на три години, откупувајќи го перуанскиот напаѓач од Университарио кој претходно играл во клубот како позајмен играч. На 30 април 2017, Руидијас го постигнал својот втор хет-трик за Морелија во победата со 4-0 над УНАМ. Во последниот натпревар од сезоната, тој го постигнал клучниот погодок за победата со 2-1 над Монтереј, со кој и помогнал на Морелија да избегне испаѓање, како и да се квалификува за фазата за шампион, а исто така тој гол му помогнал на Руидијас втора сезона по ред да стане најдобар стрелец во Примера Дивисион на Мексико.
Сиетл Саундерс
На 6 јуни 2018, Руидијас потпишал за американскиот МЛС клуб, Сиетл Саундерс, со правилото за назначен играч. По завршувањето на својте обврски со репрезентацијата на Светското првенство 2018, Руидијас му се приклучил на својот нов клуб во средината на јули 2018, а своето деби го направил на 21 јули 2018, во победата со 2-0 над Ванкувер Вајткaпс влегувајќи како замена во второто полувреме на местото на Вил Бруин. Својот прв гол за Саундерс го постигнал само пет дена подоцна, во победата со 1-0 на гостувањето кај Сан Хозе Ертквејкс. На 15 септември истата година, Руидијас ги постигнал двата гола за својот тим во победата со 2-1 на гостувањето кај Ванкувер Вајткапс, со кои му помогнал на Сиетл Саундерс да го осигура освојувањето на Каскадија купот за 2018 година; исто така натпреварот бил првиот во кој перуанскиот напаѓач успеал да постигне два гола по доаѓањето во МЛС. Со својте 10 гола во регуларниот дел од сезоната Руидијас имал огромен придонес во големото враќање на Сиетл од дното на табелата до позициите кој воделе во плејофот што било резултат на една одлична серија на резулатати која започнала во средината на летото и траела до крајот на сезоната. Во полуфиналето на МЛС плејофот Саундерс се сретнале со нивните големи соперници Портланд Тимберс. Во првиот натпревар игран во Портланд, Сиетл загубил со 2-1, иако Руидијас го довел својот тим во водство по само 10 минути; во вториот натпревар Сиетл победил со 3-2 по продолженија а Руидијас одново бил во главна улога постигнувајќи два гола, од кој вториот гол (за моментален резултата 2-1) дошол во 93-тата минута, со кој ги спасил Саундерс од испаѓање и го одвел двомечот во продолженија. Сепак, на крајот Сиетл бил елиминиран по изведување на пенали (2-4), иако Руидијас и тука бил прецизен и реализирал пенал во првата серија.
На стартот на сезоната 2019 во МЛС, Руидијас продолжил со својата серија на голови каде што застанал во претходната сезона постигнувајќи три гола во првите три натпревари на Сиетл од сезоната погодувајќи ја мрежата на секоја од трите противнички екипи Синсинати, Колорадо Рапидс и Чикаго Фајр. Сепак добрата серија била прекината на почетокот на април кога тој се здобил со повреда на петата и морал да пропушти неколку натпревари.
Репрезентативна кариера
Руидијас го направил своето деби за перуанската репрезентација на 7 јуни 2011 во ремито без голови 0–0 против Јапонија во Нигата во Кирин купот. Истиот месец, Руидијас бил повикан од селекторот Серхио Маркарјан да го претставува Перу на Копа Америка 2011 во Аргентина; тој одиграл само еден натпревар на турнирот против Чиле во групната фаза, а неговата репрезентација го освоила 3-тото место, победувајќи ја Венецуела со 4–1.
Својот прв погодок за репрезентацијата Руидијас го одбележал на 24 март 2016, во натпреварот од квалификациите за Светското првенство 2018 против Венцуела одигран во Лима кој завршил 2-2. Истата година, Руидијас бил избран во составот на Перу од 23 играчи за Копа Америка Сентенарио од селекторот Рикардо Гарека. Во третиот натпревар од групната фаза против Брзил на 12 јуни 2016, Руидијас постигнал контроверзен погодок во 75-тата минута, кој потоа се покажал како победнички, уфрлувајќи ја топката во мрежата на Бразил со рака. Со тој гол Перу победил со 1-0, и минал во нокаут фазата како победник во групата Б, додека кариоките биле елиминирани.
Во мај 2018 тој бил повикан во репрезентацијата за Светското првенство 2018 во Русија, каде одиграл два натпревари (и во двата влегол од клупата за резерви пред самиот крај) а Перу бил елиминиран во групната фаза.
Клупска статистика
Статистиката е ажурирана на 25 март 2017.
Хет-трикови
Во својата кариера Руидијас постигнал 6 хет-трика. На 5 од нив постигнал три гола, а еднаш постигнал и четири гола на еден натпревар што е негов личен рекорд во кариерата. Иако во кариерата променил поголем број на клубови, интересно е тоа што хет-трик успеал да оствари само со две екипи Университерио и Морелија, правејќи го тоа по трипати со двете екипи.
Гено Димитров
Гено Димитров (роден 1877 во Струпец — во Карбинци) — војвода на Македонската револуционерна организација, кој заедно со неговата чета загинал во Битката кај Карбинци во 1903 година.
Занимливост
Во негова чест е напишана народната песна „Излегол Гено комита“.
Брес (Орман)
Брес — археолошко наоѓалиште во атарот на скопското село Орман, Македонија.
Претставува населба од среден век. .
Стар мост (Велес)
Стар мост — мост на реката Вардар во Велес. Се наоѓа во јужниот дел на Велес со што тој е најстариот и најкраен мост на Вардар во Велес, пред влезот во Велешката Клисура. Ги поврзува градскиот пазар населбите Прцорек, Црна Џамија и Рамина на левата и населбите Мегдан, Долни Дуќани на десната страна на Вардар. Според Евлија Челебија, познатиот турски патописец, кој во 1661 година го посетил Велес и го опишал за првпат подетално, мостот бил изграден во времето на Мехмед II Освојувачот, во период од 1467/82 година. Познатиот патописец го опишан како „ дрвен мост со 4 отвори“. Подоцна Аџи Калфа, современикот на Челебија, ќе запише дека во Велес постои мост со 2 стопи од камен во водата. Долго време овој мост бил единствен премин преку Вардар и ја овозможувал комуникацијата на граѓаните од источната на западната страна во градот. Според документите прв Устабашија (старешина –мајстор на мостот) бил Уста Мехмед. Тој според кажувањата прв изградил куќа на почетокот на мостот, на место на денешната семејна куќа на Ванови. Подоцна, во пописот од 1528 година, за првпат се споменува дека имало и маало кое се викало „ Измеќари на мостот“, кое се наоѓало на левата страна на реката Вардар, како и занимање мостар - за чување, мерметисување и надгледување на Новиот мост (Yeny most). Стариот Мост, дури во 1544 година, за првпат, добил Устабашија – христијанин. Тоа бил Уста Рале. Денес, мостот е отворен за сообраќај на моторни возила на две коловозни ленти, а веднаш до неговиот крај на десниот брег на Вардар минува железничката пруга за Гевгелија, на која има премин со рампи.
Укијо-е
Укијо-е (浮世絵 - во буквален превод е слика на плутачкиот свет) спаѓа во вид на јапонски дрворез и слика на која се насликани глумци од кабуки театарот, убави жени, сумо рвачи, различни сцени од народни раскажувачи и легенди, самурајски борби, сцени од патовања, пејзажи и еротски сцени. Терминот укијо потекнува од будизмот и се однесува на минливата природа на човековиот живот. Со тоа се истакнува дека не треба да се врзуваме за сопствените страсти, туку да го прифатиме природниот тек на животот.
Космос-78
Космос-78 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 14 август 1965 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4730 килограми. Космос-78 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,5 минути, додека аголот на наклонетост на орбиталната рамнина во однос на рамнината на екваторот изнесувала 68,9°. Најголемото растојание од Земјата го достигнал на 304 км, а најмалото на 199.
D-мезон
Преглед
D Мезоните биле истражувани во 1976 година од истражувачот Mark I во Стенфордскиот линеарен акцелераторски центар.
Бидејќи D мезоните се најлесните мезони кои содржат само еден волшебен кварк  (или антикварк), тие мора да го сменат волшебниот (анти) кварк во (анти) кварк од друг тип за да дојде до распаѓање. Таквите транзиции вклучуваат промена на внатрешниот волшебен квантен број и може да се одвива само преку слабо заемодејство. Во D мезоните, волшебниот кварк претежно се менува во чуден кварк преку размена на W бозони, па затоа мезонот D претпочитано се распаѓа на каон и пион.
Список на D мезони
[a]  PDG ја известува резонантната ширина (Г). Тука претворање τ  =   ħ⁄Γ е даден наместо.
Космос-79
Космос-79 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 25 август 1965 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4730 килограми. Космос-79 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,9 минути, додека аголот на наклонетост на орбиталната рамнина во однос на рамнината на екваторот изнесувала 64,9°. Најголемото растојание од Земјата го достигнал на 338 км, а најмалото на 205.
Јазик
Како и со секој комплексен концепт што се засновува на консензус, јазикот е поим тежок за дефиниција. Тој се состои од репрезентации и некој вид на граматика. Многу јазици користат гестови, звуци, слики, или зборови, и групи на симболи, со цел за комуницирање на концепти, идеи, значења, и мисли, иако проблемот на лигвистичката неодреденост често се јавува кога се прави обид за разликување меѓу овие аспекти.
Некои сметаат дека нашата реалност е создадена така како што е опишана од нашиот јазик. Алберт Ајнштајн дава пример за џебен часовник што лежи на маса. Ако човек никогаш не видел часовник и нема поим што тој претставува, како може да опише звукот „тик-так“? Нашиот јазик и лингвистика можат да го сменат видувањето за нашата реалност.
Јазикот како комуникациски систем и јазични функции
Јазикот често се дефинира како систем од знаци кои служат за комуникација. Роман Јакобсон, еден од највлијателните лингвисти на XX век, врз основа на комуникациската шема која ја презел од теоријата на комуникацијата, одредува шест јазични функции, и тоа така што на секој елемент од комуникацискиот процес да му одговара по една од тие функции. Иако по правило може да се одреди доминантната функција на една порака, сепак таа не е и единствената функција туку, напротив, доаѓа со уште други помалку или повеќе изразени функции. Јакобсон истакнува дека вербалната структура на една порака секогаш зависи од доминантната функција на пораката.
Оваа функција е особено застапена во различните форми на пропаганден говор - во политичката и економската сфера, во ораторските текстови и слично. Поради тоа во таквите текстови оваа функција се искажува со второ лице еднина или множина, особено со второ лице кое има општо значење (на пример: Купувајте македонско! Гласајте за нас! Јавете се на тел. ... и сл.), а исто така и во реторичките обраќања.
Java (програмски јазик)
''Оваа страница се однесува на програмскиот јазик Java. За друго значење, погл. Јава (појаснување).'' Java — програмски јазик којшто се појавува во средината на 1990-тите, а е развиен од американското претпријатие Sun Microsystems. Овој програмски јазик е сè позастапен во програмските решенија на пазарот. Негова силна страна е што може да се користи на повеќе оперативни системи само со воспоставка на JRE (Java runtime enviroment) за извршување на програми напишани во Јава или на jdk (java development kit) за развивање на програмите во овој програмски јазик.
Програмите напишани во Јава се составени објекти, произведени од класи коишто поседуваат својства и методи. Од напишаните класи во дадената програма се создаваат објекти со коишто преку дадените методи овие објекти се манипулираат.
Javа Servlet технологија
Javа Servlet технологојата денес е напредна технологија која се користи за создавање на семрежни прилози. Независноста од платформа, оперативен систем и приложен опслужувач, оваа технологија овозможува моќна алатка за создавање на Web апликации со високи перформанси во однос на брзина, сигурност, точност, комбинација со други технологии.
Сервлетите се пишуваат во јазикот Java, што им овозможува да го искористат целиот потенцијал на овој јазик, вклучувајќи ја и JDBC технологијата, која овозможува пристап до сите бази на податоци.
JSP страница
JSP страницa е всушност страница која е преведена во сервлет кога е повикана. Но, JSP страниците нудат повеќе можности од сервлетите, со тоа што овозможуваат поинаков пристап во создавањето, промената и одржувањето на апликациите. Тоа е мешавина од HTML код со Java и JSP тагови, кои можат да се создаваат, или искористат некои од веќе понудените моќни TAG библиотеки.
JSP и Java Servlet технологиите ги нудат сите предности на Java програмскиот јазик, зрели, солидни решенија погодни за мали и големи корпоративни апликациски решенија.
Ова решение нуди:
Димче Најчески
Животопис
Димче Најчески бил учесник во НОАВМ и член на КПМ во 1944 година. По Ослободувањето бил претседател на студентската младина на Универзитетот „Св. Кирил и Методиј“ и секретар на Универзитетскиот комитет на КПМ. Поради определувањето за Резолуцијата на Информбирото во 1948 година бил осуден на три години и казната ја издржал на Голи Оток (на Јадранското Море). Дипломирал на Филозофскиот факултет во Скопје на Групата мајчин јазик и литература со специјалност за историјата на книжевностите на СФРЈ во 1952 година. На истиот факултет и докторирал на темата „Илинденските народни песни“ (1976). Првин работел како библиотекар во НУБ (1952–1954), потоа како професор во Гимназијата „Јосип Броз Тито“ (1954–1961) и во Педагошката академија (1961–1983), а работниот век го завршил како виш научен соработник во Одделението за македонска народна литература во Институтот за македонска литература во Скопје (1983–1987). Негов основен научен интерес се јуначките, ајдутските и комитско-револуционерните македонски народни песни. По пензионирањето подготвил и три значајни зборници сведоштва, документи и материјали за македонските осуденици на Голи Оток по Резолуцијата на Информбирото.
Починал на година во.
Неутралино
Во суперсиметрија неутралино е хипотетичка честичка. Во минималниот суперсиметричен стандарден модел (MSSM), популарен модел за реализација на суперсиметрија со ниска енергија, постојат четири неутралина, кои се фермиони и се електрично неутрални, од кои најлесните се стабилни во сценариото на MSSM заштитено со R-паритет. Тие обично се означени (најлесниот),,  и  (најтешкиот) иако понекогаш  исто така се користи и кога  се користи за референцирање чарџина. Овие четири состојби се мешавини на бино и неутрално вино (кои се неутрални електрослаби гејџина) и неутрални хигсина. Бидејќи неутралината се фермиони на Мајорана (именувани во чест на Еторе Мајорана), секој од нив е идентичен со неговата античестичка. Бидејќи овие честички заемодејствуваат само со слаби векторски бозони, тие не се произведуваат директно во хадронски судирни акцелератори во голем број. Тие првенствено ќе се појавуваат како честички во каскадни распади на потешки честички (распади што се случуваат во повеќе чекори) кои обично потекнуваат од обоени суперсиметрични честички како што се скваркови или глуина.
Потешките неутралина обично се распаѓаат преку неутрален Z бозон до полесен неутралино или преку наполнет W бозон до лесен чарџино:
До моментов, неутралината никогаш не биле забележани или откриени во експеримент.
Потекло во суперсиметрични теории
Во суперсиметричните модели, сите честички по стандарден модел имаат партнер-честички со истите квантни броеви освен за квантниот број спин, кој се разликува од својата партнер-честичка за 1/2. Бидејќи суперпартнерите на Z бозонот (зино), фотонот (фотино) и неутралните хигсови (хигсино) ги имаат истите квантни броеви, тие можат да се мешаат за да формираат четири квантни состојби на операторот наречен неутралина. Во многу модели најлесниот од четирите неутралина се покажа како најлесната суперсиметрична честичка (LSP), иако и други честички може да ја преземат оваа улога.
Феноменологија
Точните својства на секој неутрано ќе зависат од деталите на мешањето (на пример, дали се повеќе хигсиноподобни или гаугиноподобни), но тие имаат тенденција да имаат маси во слаба скала (100  GeV ~ 1   TeV) и пар на други честички со силни страни карактеристични за слабата интеракција. На овој начин тие се феноменолошки слични на неутрино и не се директно забележани кај детекторите на честички кај акцелераторите.
Во моделите во кои R-паритетот е зачуван и најлесен од четирите неутралина е LSP, најлесниот неутралино е стабилен и евентуално е произведен во синџирот на распаѓање на сите други суперпартнери. Во такви случаи суперсиметричните процеси кај акцелераторите се одликуваат со очекување на голема разлика во енергијата и моментумот помеѓу видливите почетни и последни државни честички, со тоа што оваа енергија се одвива преку неутралино, што го оддалечува детекторот незабележано. Ова е важен потпис за дискриминација на суперсиметријата од позадината на стандардниот модел.
Однос со темна материја
Како тешка, стабилна честичка, најлесниот неутралино е одличен кандидат за формирање студена темна материја на универзумот. Во многу модели, најлесниот неутралино може да се произведе топлински во топла рана универзум и да се остави приближно десниот реликвиски изобилство за да се земе предвид забележаната темна материја. Неутралино од околу е водечки кандидат за темна материја со слаба интеракција со масивни честички (WIMP).
Неутрално темната материја може да се забележи експериментално во природата, индиректно или директно. За индиректно набљудување, гама-зраците и неутринските телескопи бараат докази за неутрално анигирање во региони со висока густина на темна материја како што е галактичкиот или сончевиот центар. За директно набљудување, експериментите со специјална намена, како што е пребарувањето за криогенска темна материја (CDMS), се обидуваат да ги детектираат ретките влијанија на WIMPs во земните детектори. Овие експерименти почнаа да испитуваат интересен суперсиметричен параметарски простор, со исклучок на некои модели за неутрално темна материја и се надградуваа експерименти со поголема чувствителност.
Манастириште (Орман)
Манастириште  — археолошко наоѓалиште во атарот на скопското село Орман, Македонија.
Претставува црква и некропола од среден век.
Космос-80
Космос-80 — еден од над 2.400 советски вештачки сателити лансирани во рамките на програмата „Космос“.